pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.-สำนักงานศาลยุติธรรม ลงนามความร่วมมือเพิ่มประสิทธิภาพกระบวนการยุติธรรมด้านคดีเด็ก เยาวชน และครอบครัว
วันพุธที่ 5 กุมภาพันธ์ 2563
สธ.-สํานักงานศาลยุติธรรม ลงนามความร่วมมือเพิ่มประสิทธิภาพกระบวนการยุติธรรมด้านคดีเด็ก เยาวชน และครอบครัว
กระทรวงสาธารณสุข และสํานักงานศาลยุติธรรม ลงนามความร่วมมือเพิ่มประสิทธิภาพการดําเนินกระบวนการยุติธรรม ด้านคดีเด็ก เยาวชน และครอบครัวที่เกี่ยวข้องกับการสาธารณสุข ให้หน่วยงานในสังกัดทั่วประเทศ จัดระบบรองรับดูแลผู้ต้องหาหรือจําเลยที่มีปัญหาด้านสุขภาพจิต
กระทรวงสาธารณสุข และสํานักงานศาลยุติธรรม ลงนามความร่วมมือเพิ่มประสิทธิภาพการดําเนินกระบวนการยุติธรรม ด้านคดีเด็ก เยาวชน และครอบครัวที่เกี่ยวข้องกับการสาธารณสุข ให้หน่วยงานในสังกัดทั่วประเทศ จัดระบบรองรับดูแลผู้ต้องหาหรือจําเลยที่มีปัญหาด้านสุขภาพจิต สารเสพติด ที่มีคําสั่งให้ส่งตัวจากศาลเยาวชนและครอบครัว
วันนี้ (5 กุมภาพันธ์ 2563) ที่กระทรวงสาธารณสุข จ.นนทบุรี นายอุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามบันทึกข้อตกลงความร่วมมือ เรื่องการเพิ่มประสิทธิภาพของการดําเนินกระบวนการยุติธรรม ด้านคดีเด็ก เยาวชน และครอบครัวที่เกี่ยวข้องกับการสาธารณสุข ระหว่างสํานักงานศาลยุติธรรม โดยนายสราวุธ เบญจกุล เลขาธิการสํานักงานศาลยุติธรรม กับกระทรวงสาธารณสุข โดยนายแพทย์สุขุม กาญจนพิมาย ปลัดกระทรวงสาธารณสุข
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า กระทรวงสาธารณสุข จะสนับสนุนภารกิจของศาลยุติธรรมในการใช้อํานาจตามกฎหมายที่เกี่ยวข้องกับการดําเนินงานทางสาธารณสุข เช่น การส่งตัวจําเลยในคดีอาญาไปให้แพทย์ตรวจ หรือรักษากรณีมีเหตุอันควรสงสัยว่า จําเลยวิกลจริตและไม่อาจต่อสู้คดีได้ การกําหนดเงื่อนไขเพื่อคุมความประพฤติจําเลย โดยให้ไปรับการบําบัดรักษาการติดยาเสพติดให้โทษ ความบกพร่องทางร่างกายหรือจิตใจ หรือความเจ็บป่วยอย่างอื่น ณ สถานที่และตามระยะเวลาที่ศาลกําหนด โดยเฉพาะอย่างยิ่ง ในคดีเด็ก เยาวชน และครอบครัว ที่ศาลอาจใช้มาตรการแทนการพิพากษาคดี เพื่อแก้ไขบําบัดฟื้นฟูเด็กหรือเยาวชนให้กลับคืนสู่สังคมได้อย่างปกติสุข ซึ่งการลงนามความร่วมมือในครั้งนี้ จะทําให้กระบวนการยุติธรรมด้านคดี เด็ก เยาวชน และครอบครัว มีประสิทธิภาพ บุคคลที่เกี่ยวข้องในคดีที่อาจมีปัญหาได้รับความคุ้มครอง และการวินิจฉัยชี้ขาดคดีของศาลเป็นไปโดยเที่ยงธรรมยิ่งขึ้น
ตามบันทึกข้อตกลงดังกล่าว กระทรวงสาธารณสุขจะแจ้งให้หน่วยงานในสังกัดทุกแห่งกําหนดผู้ทําหน้าที่ประสานงาน และร่วมกับสํานักงานศาลยุติธรรม จัดระบบรองรับการส่งตัวผู้ต้องหาหรือจําเลยหรือบุคคลอื่น ตามพระราชบัญญัติ (พ.ร.บ.) คุ้มครองผู้ถูกกระทําด้วยความรุนแรงในครอบครัว พ.ศ. 2550 พ.ร.บ.คุ้มครองเด็ก พ.ศ. 2546 พ.ร.บ.ศาลเยาวชนและครอบครัว และวิธีพิจารณาคดีเยาวชนและครอบครัว พ.ศ. 2553 และที่แก้ไขเพิ่มเติม หรือกฎหมายอื่นที่เกี่ยวข้อง ที่มีปัญหาด้านสุขภาพจิต จิตเวช บุคลิกภาพ และสารเสพติด ที่ศาลเยาวชนและครอบครัวมีคําสั่งให้ส่งตัวเพื่อเข้ารับการประเมินสภาพปัญหา การตรวจวินิจฉัย การให้คําปรึกษาแนะนํา ฟื้นฟู การบําบัดรักษาและฟื้นฟูการติดยาหรือสารเสพติด และภาวะหรือโรคทางจิตเวช รวมทั้งทําความเห็นรายงานต่อศาล เพื่อประกอบการพิจารณาของศาลเยาวชนและครอบครัว
************************************ 5 กุมภาพันธ์ 2563
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง 'สถาบันพระมหากษัตริย์กับความมั่นคงของชาติ' แก่ผู้เข้ารับการอบรม 'หลักสูตรนายอำเภอ ณ วิทยาลัยการปกครอง จ.ปทุมธานี
วันศุกร์ที่ 6 กรกฎาคม 2561
ม.ล.ปนัดดาฯ บรรยายพิเศษ เรื่อง 'สถาบันพระมหากษัตริย์กับความมั่นคงของชาติ' แก่ผู้เข้ารับการอบรม 'หลักสูตรนายอําเภอ ณ วิทยาลัยการปกครอง จ.ปทุมธานี
ม.ล.ปนัดดาฯ บรรยายพิเศษ เรื่อง 'สถาบันพระมหากษัตริย์กับความมั่นคงของชาติ' แก่ผู้เข้ารับการอบรม 'หลักสูตรนายอําเภอ ณ วิทยาลัยการปกครอง จ.ปทุมธานี
เมื่อวันพฤหัสบดีที่ ๕ กรกฎาคม ๒๕๖๑ เวลา ๐๙.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง 'สถาบันพระมหากษัตริย์กับความมั่นคงของชาติ' ให้แก่ข้าราชการ
ระดับชํานาญการพิเศษ ทั้งในและนอกสังกัดกรมการปกครอง กระทรวงมหาดไทย
ซึ่งเข้ารับการศึกษาอบรมตามโครงการศึกษาอบรม 'หลักสูตรนายอําเภอ
รุ่นที่ ๗๕ และ ๗๖' ประจําปีงบประมาณ พ.ศ.๒๕๖๑
ณ ห้องประชุม ชั้น ๔ ตึกสํานักอธิการ วิทยาลัยการปกครอง คลอง ๖ อ.ธัญบุรี จ.ปทุมธานี
ม.ล.ปนัดดาฯ บรรยายตอนหนึ่งว่า : "ในสมัยที่วิทยากรเข้ารับราชการใหม่ๆ เป็นช่วงรัฐบาล
ของ ฯพณฯ พลเอก เปรม ติณสูลานนท์ พลเอก สิทธิ จิรโรจน์ เป็นรัฐมนตรีว่าการกระทรวงมหาดไทย
นายพิศาล มูลศาสตรสาทร เป็นปลัดกระทรวงมหาดไทย ท่านผู้ใหญ่สมัยนั้นจะเมตตาสอนเราทุกคน
เหมือนลูกหลาน ซึ่งเราเป็นข้าราชการชั้นผู้น้อย ท่านทั้งอบรมและสั่งสอนเหมือนครูอาจารย์
ว่า ให้มองหาแบบอย่างบุคคลในการปฏิบัติราชการ คือ ไม่มีไม่ได้ และสมควรเป็นต้นแบบ
ที่เราจะสามารถยึดมั่นเป็นแนวทางการทํางานกับอีกทั้งวิสัยทัศน์ในการปฏิบัติราชการ
ตลอดไปจนกระทั่งเกษียณ
ว่าที่นายอําเภอทุกท่านรับราชการกันมาแล้วคนละหลายๆ ปีกว่าจะมาเข้าหลักสูตรนี้
คงต้องได้ผ่านประสบการณ์เรื่องการคบหาสมาคมกับผู้คนมาอย่างหลากหลาย
กล่าวคือเป็นทั้งบุคคลประเภทบวกและลบ แต่น้องๆ ทุกคนก็มิได้ย่อท้อ ต่างมีความเพียร
ยึดมั่นความซื่อสัตย์สุจริตเป็นหลักในการครองตน ครองคน และครองงาน
ตามพระราชปณิธานของพระบาทสมเด็จพระปรมินทรมหาภูมิพลอดุลยเดช
และสมเด็จพระเจ้าอยู่หัวมหาวชิราลงกรณ บดินทรเทพยวรางกูร
กระทั่งปรากฏผลสัมฤทธิ์ให้ได้แลเห็นในวันนี้
คําว่า 'มหาดไทย' มาจากภาษาสันสกฤต มีความหมายตามที่องค์ปฐมเสนาบดีกระทรวงมหาดไทย
ได้ทรงนิยามไว้ คือ 'มีความเมตตายิ่ง กรุณายิ่ง' และการใช้อํานาจต้องมาพร้อมกับความรับผิดชอบ
กอปรกับการใช้ปัญญาและความสุขุมรอบคอบในการแก้ไขปัญหา หาใช่การใช้อํานาจชนิดเลยเถิด
หรือขาดความยับยั้งชั่งใจ ที่เรียกว่าผลีผลาม กระทั่งทําให้งานในหน้าที่รับผิดชอบเกิดความบกพร่องเสียหาย
อีกประการสําคัญในอดีตที่ผู้บริหารจะมีข้อควรคํานึงอยู่ในใจ ว่าหากมอบหมายงานให้แก่ผู้ใด
แล้วผู้นั้นตอบว่าได้โดยเร็ว และอ้ายโน่นก็ทําได้อ้ายนี่ก็ง่ายหละก้อ ให้เตรียมหาคนใหม่ไว้ได้
แต่หากผู้ใดซักถามถี่ถ้วนเห็นความยากลําบาก เรานอนตาหลับได้
ภูมิภาคกับท้องถิ่นจะต่างกันอย่างชัดเจนตรงที่ว่า 'ข้าราชการภูมิภาค' ในครั้งวิทยากรเข้ารับราชการ
สนองพระเดชพระคุณ จะเป็นข้าราชการซึ่งมีภูมิลําเนาจากต่างพื้นที่ เช่น ตําแหน่งนายอําเภอ
ผู้ว่าราชจังหวัด ที่จะทําให้การทํางานเกิดธรรมาภิบาล ไม่ซ้ําซ้อนกับแนวคิดขององค์กรปกครองส่วนท้องถิ่น
ที่จะเป็นคนในพื้นที่หรือเจ้าบ้าน การปฏิบัติราชการจะเกิดการถ่วงดุลที่เหมาะสม
ท่านสอนว่าข้าราชการต้องไม่เป็นบุคคลพิเศษหรือต่างชาติเรียกวีไอพี
ในทางกลับกัน ข้าราชการคือข้าของแผ่นดิน เป็นข้าราชการของประชาชน
เป็นพลังของแผ่นดิน ติดดิน"
รัฐบาลไทย-ข่าวทำเนียบรัฐบาล-กสอ. ร่วมสนับสนุน “บุคลากรทางการแพทย์” สู้ศึกไวรัสโควิด-19 ส่งมอบ “แจ็คเก็ต แมสก์” นวัตกรรมผ้าสะท้อนน้ำ ให้ รพ. 4,000 ชิ้น [กระทรวงอุตสาหกรรม]
วันพฤหัสบดีที่ 23 เมษายน 2563
กสอ. ร่วมสนับสนุน “บุคลากรทางการแพทย์” สู้ศึกไวรัสโควิด-19 ส่งมอบ “แจ็คเก็ต แมสก์” นวัตกรรมผ้าสะท้อนน้ํา ให้ รพ. 4,000 ชิ้น [กระทรวงอุตสาหกรรม]
กสอ. ร่วมสนับสนุน “บุคลากรทางการแพทย์” สู้ศึกไวรัสโควิด-19 ส่งมอบ “แจ็คเก็ต แมสก์” นวัตกรรมผ้าสะท้อนน้ํา ให้ รพ. 4,000 ชิ้น
กรุงเทพฯ 22 เมายน 2563 – นายณัฐพล รังสิพล อธิบดีกรมส่งเสริมอุตสาหกรรม พร้อมด้วย รองอธิบดีกรมส่งเสริมอุตสาหกรรม คณะผู้บริหารกรมส่งเสริมอุตสาหกรรม (กสอ.) ส่งมอบแจ็คเก็ต แมสก์ สําหรับคลุมหน้ากากอนามัยมาตรฐาน ให้กับ คณะแพทย์ พยาบาล และบุคลากรทางการแพทย์โรงพยาบาลรามาธิบดี จํานวน 2,000 ชิ้น โดยมี นายแพทย์ณรงค์ฤทธิ์ มัศยาอานนท์ ผู้อํานวยการศูนย์การแพทย์สิริกิติ์ เป็นผู้แทนรับมอบ ณ ห้องนิทรรศการ ชั้น 1 อาคารกรมส่งเสริมอุตสาหกรรม ถนนพระรามที่ 6 ราชเทวี
สําหรับการจัดทํา “แจ็คเก็ต แมสก์” (Jacket Mask) เป็น 1 ในกิจกรรมจิตอาสา กสอ. เพื่อส่งมอบหน้ากากอนามัยแก่บุคลากร สําหรับคลุมหน้ากากอนามัยมาตรฐาน ซึ่งหน้ากากดังกล่าวเป็นนวัตกรรม “ผ้าสะท้อนน้ํา” เพื่อป้องกันละอองฝอยที่เกิดจากการ ไอ จาม และยังปราศจากสารประกอบฟูลออโรคาร์บอนที่ไม่เป็นพิษต่อผู้สวมใส่และสิ่งแวดล้อม เพื่อมอบให้กับบุคลากรทางการแพทย์ จํานวน 4,000 ชิ้น มูลค่า 96,000 บาท ประกอบด้วย โรงพยาบาลรามาธิบดี จํานวน 3,000 ชิ้น และ โรงพยาบาลราชวิถี จํานวน 1,000 ชิ้น โดยได้ทยอยส่งมอบแล้วในเบื้องต้น เพื่อร่วมเป็นส่วนหนึ่งในการสนับสนุนและให้กําลังใจแก่บุคลากรทางการแพทย์ได้ปฏิบัติหน้าที่อย่างเต็มกําลัง และลดความเสี่ยงจากการติดเชื้อไวรัสโคโรน่า 2019 ซึ่งบุคลากรทางการแพทย์นับว่าเป็นนักรบแนวหน้าที่ต้องเผชิญกับการรักษาผู้ติดเชื้อไวรัสดังกล่าว ทั้งนี้ กสอ. ได้นําเงินสวัสดิการกรมส่งเสริมอุตสาหกรรม ซึ่งได้รับบริจาคสมทบทุนจากหน่วยงานเครือข่ายพันธมิตรกับ กสอ. เนื่องในโอกาสวันคล้ายวันสถาปนา กสอ. ครบรอบ 78 ปี เมื่อวันที่ 11 มีนาคม ที่ผ่านมา นํามาจัดทําแจ็คเก็ต แมสก์ สําหรับคลุมหน้ากากอนามัยมาตรฐานในครั้งนี้ ### PR.DIProm (กลุ่มประชาสัมพันธ์ สํานักงานเลขานุการกรม กรมส่งเสริมอุตสาหกรรม) รายงาน /ภาพข่าว
รัฐบาลไทย-ข่าวทำเนียบรัฐบาล-ด่วนที่สุด! สปส.แจงว่างงานจากโควิดขอรับหน้าเว็บสปส.เท่านั้น กรณีว่างงานอื่นๆ เข้าเว็บ empui [กระทรวงเเรงงาน]
วันเสาร์ที่ 28 มีนาคม 2563
ด่วนที่สุด! สปส.แจงว่างงานจากโควิดขอรับหน้าเว็บสปส.เท่านั้น กรณีว่างงานอื่นๆ เข้าเว็บ empui [กระทรวงเเรงงาน]
ด่วนที่สุด! สปส.แจงว่างงานจากโควิดขอรับหน้าเว็บสปส.เท่านั้น กรณีว่างงานอื่นๆ เข้าเว็บ empui
นายทศพล กฤตวงศ์วิมาน เลขาธิการสํานักงานประกันสังคม เปิดเผยถึง สถานการณ์ การแพร่ระบาดของเชื้อไวรัสโควิด-19ในกรณีนายจ้างไม่ให้ผู้ประกันตนมาทํางานเนื่องจากสัมผัสหรือใกล้ชิด ผู้ติดเชื้อโควิด-19ให้กักตัว14วัน เพื่อสังเกตอาการ และกรณีหน่วยงานภาครัฐมีคําสั่งให้หยุดกิจการชั่วคราวเพื่อป้องกันความเสี่ยงต่อการแพร่ระบาดของโรคโควิด-19ทําให้ผู้ประกันตนได้รับผลกระทบไม่สามารถทํางานและไม่ได้รับค่าจ้าง และหนึ่งในมาตรการของรัฐในการลดการแพร่ระบาดของโรคโควิด-19คือให้ประชาชน ลดการรวมตัวกัน เพื่อลดความเสี่ยงในการแพร่ระบาดของโรคติดต่อเชื้อไวรัสโควิด-19สํานักงานประกันสังคมได้ให้กําหนดช่องทางการให้บริการเป็นพิเศษ โดยการยื่นขอรับประโยชน์ทดแทนกรณีว่างงานจากเหตุสุดวิสัย ให้ยื่นแบบได้ทางระบบอิเล็กทรอนิกส์ หน้าเว็บไซต์สํานักงานประกันสังคมwww.sso.go.thหัวข้อขอรับประโยชน์ทดแทน กรณีว่างงานonline (e-form for sso benefits)โดยผู้ประกันตนกรอกแบบขอรับประโยชน์ทดแทน กรณีว่างงานจากเหตุสุดวิสัยและนายจ้างกรอกแบบรับรองการปิดกิจการจากเหตุCOVID-19
เลขาธิการสํานักงานประกันสังคม กล่าวต่อไปว่า สําหรับผู้ประกันตนที่ถูกเลิกจ้างหรือลาออกจากงานซึ่งไม่เกี่ยวข้องกับการแพร่ระบาดของเชื้อไวรัสโควิด-19สามารถขึ้นทะเบียนผู้ว่างงาน และรายงานตัวผ่านระบบอินเตอร์เน็ตได้ที่ เว็บไซต์กรมการจัดหางาน เพียงใช้เลขบัตรประชาชนในการเข้าสู่ระบบ ทางhttp://empui.doe.go.th/auth/indexกรอกข้อมูลจากบัตรประชาชนพร้อมกรอกเลขหลังบัตรประชาชน (laser Code)จะได้รหัสผ่านเพื่อใช้งานระบบฯ เมื่อลงทะเบียนเข้าสู่ระบบเสร็จสิ้นแล้ว ให้ผู้ประกันตนยื่นคําขอ รับประโยชน์ทดแทนกรณีว่างงาน (สปส.2-01/7) e-formบนเว็บไซต์www.sso.go.thโดยยื่นเอกสารช่องทาง ดังนี้
1.ส่งเอกสารทางไปรษณีย์ตอบรับหรือ
2.ส่งทางโทรสาร (FAX)ของสํานักงานประกันสังคมกรุงเทพมหานครพื้นที่/จังหวัด/สาขา หรือ
3.ส่งทางe-mailที่สํานักงานประกันสังคมกรุงเทพมหานครพื้นที่/จังหวัด/สาขากําหนด หรือ
4.ส่งทางไลน์ที่สํานักงานประกันสังคมกรุงเทพมหานครพื้นที่/จังหวัด/สาขากําหนด
ทั้งนี้เพื่อความสะดวกรวดเร็วในการรับสิทธิประโยชน์ และลดขั้นตอนรวมถึงค่าใช้จ่าย ในการเดินทาง หากมีข้อสงสัยสอบถามข้อมูลได้ที่ เว็บไซต์สํานักงานประกันสังคมwww.sso.go.thผ่านช่องทางe-mail (info@sso1506.com), Web board. Live chatและทางFacebookของสํานักงานประกันสังคม กระทรวงแรงงาน (Facebook.com/ssofanpage)หรือโทร1506 (ให้บริการทุกวันตลอด24ชั่วโมง)
-----------------------------------
รัฐบาลไทย-ข่าวทำเนียบรัฐบาล-ทำไมเวลามีอาการป่วยและต้องสงสัยว่าอาจติดเชื้อไวรัสโควิด-19 ถึงต้องแจ้งข้อมูลตามข้อเท็จจริงต่อแพทย์ โดยไม่มีการปิดบังข้อมูล ??
วันพุธที่ 15 เมษายน 2563
ทําไมเวลามีอาการป่วยและต้องสงสัยว่าอาจติดเชื้อไวรัสโควิด-19 ถึงต้องแจ้งข้อมูลตามข้อเท็จจริงต่อแพทย์ โดยไม่มีการปิดบังข้อมูล ??
ทําไมต้องแจ้งข้อมูลตามข้อเท็จจริงต่อแพทย์ ?
Q : ทําไมเวลามีอาการป่วยและต้องสงสัยว่าอาจติดเชื้อไวรัสโควิด-19 ถึงต้องแจ้งข้อมูลตามข้อเท็จจริงต่อแพทย์ โดยไม่มีการปิดบังข้อมูล ??
A : เพราะว่าการเล่าอาการของผู้ป่วยอย่างละเอียดครบถ้วน จะนําไปสู่การช่วยให้แพทย์สามารถวินิจฉัยโรคและทําการรักษาได้อย่างถูกต้อง เหมาะสม ทําให้ผู้มีอาการหายป่วยได้อย่างรวดเร็ว และที่สําคัญจะสามารถปกป้องคนรอบข้าง รวมถึงบุคลากรทางการแพทย์ จากการติดเชื้อไวรัสโควิด-19 ได้อีกด้วย
รัฐบาลไทย-ข่าวทำเนียบรัฐบาล-ทส. จัดโครงการรณรงค์ประชาสัมพันธ์ฝึกซ้อมระดมดับไฟป่าทำแนวกันไฟ 3 แผ่นดิน (ไทย-ลาว-เมียนมา)
วันอังคารที่ 9 มกราคม 2561
ทส. จัดโครงการรณรงค์ประชาสัมพันธ์ฝึกซ้อมระดมดับไฟป่าทําแนวกันไฟ 3 แผ่นดิน (ไทย-ลาว-เมียนมา)
กระทรวงทรัพยากรธรรมชาติและสิ่งแวดล้อม จัดโครงการรณรงค์ประชาสัมพันธ์ฝึกซ้อมระดมดับไฟป่าทําแนวกันไฟ 3 แผ่นดิน (ไทย-ลาว-เมียนมา) Golden Triangle Fire Volunteer Laos - Myanmar - Thai ประจําปีงบประมาณ พ.ศ.2561 ณ บริเวณลานหน้าที่ว่าการอําเภอเชียงแสน โดยการร่ว
กระทรวงทรัพยากรธรรมชาติและสิ่งแวดล้อม จัดโครงการรณรงค์ประชาสัมพันธ์ฝึกซ้อมระดมดับไฟป่าทําแนวกันไฟ 3 แผ่นดิน (ไทย-ลาว-เมียนมา) Golden Triangle Fire Volunteer Laos - Myanmar - Thai ประจําปีงบประมาณ พ.ศ.2561 ณ บริเวณลานหน้าที่ว่าการอําเภอเชียงแสน โดยการร่วมกันปั่นจักรยานรณรงค์ประชาสัมพันธ์โครงการ และร่วมทําแนวกันไฟ มอบอุปกรณ์ดับไฟป่าและเสบียงอาหารแก่เจ้าหน้าที่ ณ สวนป่าแม่มะ-สบรวก อําเภอเชียงแสน จังหวัดเชียงราย
โครงการรณรงค์ประชาสัมพันธ์ฝึกซ้อมระดมดับไฟป่าทําแนวกันไฟ 3 แผ่นดิน (ไทย-ลาว-เมียนมา) Golden Triangle Fire Volunteer Laos - Myanmar - Thai ประจําปีงบประมาณ พ.ศ.2561 ดังกล่าว จัดขึ้นเพื่อขยายผลความร่วมมือระหว่างประเทศไทยและสาธารณรัฐแห่งสหภาพเมียนมาในการแก้ไขปัญหาไฟป่าและหมอกควัน จากการจัดกิจกรรมนักปั่นไฟป่า ไทย-เมียนมา ที่อําเภอแม่สาย จังหวัดเชียงราย เมื่อปีงบประมาณ พ.ศ.2560 และเพื่อเป็นการประสานและส่งเสริมความร่วมมือในการแก้ไขปัญหาหมอกควันไฟป่าในระดับท้องถิ่นกับประเทศเพื่อนบ้าน ร่วมกันฝึกซ้อมเพิ่มทักษะของการบูรณาการปฏิบัติงานควบคุมไฟป่าเพื่อสนับสนุนการดําเนินงานในสถานการณ์จริงให้เป็นไปอย่างมีประสิทธิภาพมากยิ่งขึ้น อีกทั้งยังเป็นการสร้างความรู้ความเข้าใจแก่ประชาชนให้เข้ามามีส่วนร่วมป้องกันไฟป่าและหมอกควันในพื้นที่ เพื่อลดความรุนแรงของปัญหาดังกล่าวด้วย
โดยในวันนี้ (7 มกราคม 61) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เดินทางไปประธานเปิดโครงการรณรงค์ประชาสัมพันธ์ฝึกซ้อมระดมดับไฟป่าทําแนวกันไฟ 3 แผ่นดิน (ไทย-ลาว-เมียนมา) Golden Triangle Fire Volunteer Laos - Myanmar - Thai ประจําปีงบประมาณ พ.ศ.2561 นําปั่นจักรยานร่วมกับนักปั่นอาสา ณ หน้าที่ว่าการอําเภอเชียงแสน จังหวัดเชียงราย และร่วมทําแนวกันไฟ พร้อมมอบอุปกรณ์ดับไฟป่า ณ สวนป่าแม่ทะ-สบรวก อําเภอเชียงแสน จังหวัดเชียงราย
รัฐบาลไทย-ข่าวทำเนียบรัฐบาล-รมช.ลักษณ์ เปิดโครงการอบรมเกษตรกร Farmers to Farmers
วันพฤหัสบดีที่ 21 กุมภาพันธ์ 2562
รมช.ลักษณ์ เปิดโครงการอบรมเกษตรกร Farmers to Farmers
รมช.ลักษณ์ เปิดโครงการอบรมเกษตรกร Farmers to Farmers นําเกษตรกรผู้เลี้ยงโคนมชาวเนเธอร์แลนด์มาถ่ายทอดความรู้สู่เกษตรผู้เลี้ยงโคนมไทย
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดโครงการอบรมเกษตรกร Farmers to Farmers ณ เตือนใจฟาร์ม – สหกรณ์โคนมไทยมิลค์ จ.สระบุรี ว่า บริษัท ฟรีแลนด์คัมพิน่า (ประเทศไทย) จํากัด (มหาชน) ได้จัดให้มีโครงการอบรมเกษตรกรในโครงการดังกล่าว เพื่อเป็นการถ่ายทอดความรู้โดยตรงจากเกษตรกรผู้เลี้ยงโคนมชาวเนเธอร์แลนด์ผู้มีประสบการณ์และความชํานาญ สู่เกษตรกรผู้เลี้ยงโคนมไทย ผ่านโครงการพัฒนาโคนมและคุณภาพน้ํานม (Dairy Development Program) โดยมุ่งยกระดับฟาร์มโคนมไทยให้ได้มาตรฐานสากด ด้วยจุดคุ้มทุน ทั้งด้านปริมาณผลผลิต คุณภาพน้ํานมที่ดี ตลอดจนคุณภาพชีวิตที่ดีขึ้นของเกษตรกรไทยอย่างยั่งยืนจากรุ่นสู่รุ่น นอกจากนี้ การดําเนินงานในโครงการดังกล่าว ยังมุ่งสร้างคุณภาพชีวิตที่ดีให้เกษตรกรผู้เลี้ยงโคนมของประเทศไทย โดยได้ดําเนินโครงการฯ อย่างต่อเนื่องตั้งแต่ปี 2556 เป็นต้นมา ซึ่งโครงการฯ นี้เป็นการส่งตรงความรู้ ประสบการณ์ และความเชี่ยวชาญในการจัดการฟาร์มโคนมจากเนเธอร์แลนด์สู่เกษตรกรไทย เพื่อให้เกษตรกรผู้เลี้ยงโคนมของไทยได้มีการแลกเปลี่ยนเรียนรู้กับเกษตรกรผู้เลี้ยงโคนมชาวเนเธอร์แลนด์ เพื่อให้เกิดการพัฒนาทั้งด้านการเลี้ยงโคนม การเพิ่มปริมาณผลผลิตต่อตัว การปรับปรุงคุณภาพน้ํานมดิบ รวมถึงการลดต้นทุนการผลิตของฟาร์ม ซึ่งถือว่าเป็นการพัฒนาอาชีพการเลี้ยงโคนมให้เกิดความยั่งยืนอย่างแท้จริง
นายลักษณ์ กล่าวต่อไปว่า การพัฒนาอาชีพการเลี้ยงโคนมจะประสบความสําเร็จได้นั้น จะต้องมีการทํางานที่มีการบูรณาการร่วมกันจากทุกภาคส่วน ทั้งเกษตรกรผู้เลี้ยงโคนม สหกรณ์โคนม ภาคเอกชน และภาครัฐ ได้แก่ ส่วนราชการในพื้นที่จังหวัดสระบุรี กระทรวงเกษตรและสหกรณ์ โดยกรมปศุสัตว์ กรมส่งเสริมสหกรณ์ กระทรวงพาณิชย์ และอีกหลายหน่วยงานที่เกี่ยวข้อง ซึ่งสิ่งนี้จะเป็นโมเดลแห่งความสําเร็จที่สวยงามในการร่วมกันพัฒนาอุตสาหกรรมโคนมของประเทศไทย
สําหรับในส่วนของกระทรวงเกษตรและสหกรณ์ มีความตั้งใจจริงที่จะให้การสนับสนุนเกษตรกรผู้เลี้ยงโคนมในการผลิตน้ํานมดิบที่มีคุณภาพ ซึ่งได้มีการจัดทํายุทธศาสตร์พัฒนาโคนมและผลิตภัณฑ์นมปี 2560 - 2569 โดยมุ่งสร้างอุตสาหกรรมโคนมไทยทั้งระบบให้ได้มาตรฐานสากลภายใน 10 ปี ประกอบด้วย 5 ยุทธศาสตร์ ได้แก่ ยุทธศาสตร์ที่ 1 การสร้างความเข้มแข็งให้กับเกษตรกรผู้เลี้ยงโคนมและองค์กรโคนม ยุทธศาสตร์ที่ 2 การพัฒนาการผลิตน้ํานมโคและอุตสาหกรรมโคนมให้ได้มาตรฐานสากล ยุทธศาสตร์ที่ 3 การส่งเสริมการบริโภคนมและพัฒนาผลิตภัณฑ์นมเพื่อการแข่งขันระดับนานาชาติ ยุทธศาสตร์ที่ 4 การพัฒนาระบบฐานข้อมูลและการใช้ประโยชน์ และยุทธศาสตร์ที่ 5 การวิจัยและพัฒนาองค์ความรู้การเลี้ยงโคนมให้กับเกษตรกร โดยยุทธศาสตร์พัฒนาโคนมและผลิตภัณฑ์นมฉบับนี้ มีวัตถุประสงค์เพื่อสร้างความเข้มแข็งในองค์กรโคนม และบูรณาการการบริหารจัดการอุตสาหกรรมโคนมของประเทศ อีกทั้งเพื่อพัฒนาและเพิ่มประสิทธิภาพการผลิตของเกษตรกรในการผลิตน้ํานมโค และพัฒนาระบบอุตสาหกรรมนมของประเทศให้ยั่งยืน มีมาตรฐานปลอดภัยต่อผู้บริโภค และสามารถแข่งขันกับต่างประเทศได้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-บีโอไอร่วมเปิดโรงงานพลาสติกชีวภาพรายใหญ่ของโลก
วันพุธที่ 11 กันยายน 2562
บีโอไอร่วมเปิดโรงงานพลาสติกชีวภาพรายใหญ่ของโลก
บีโอไอร่วมเปิดโรงงานพลาสติกชีวภาพรายใหญ่ของโลก
เมื่อเร็วๆ นี้ นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) (กลาง) ร่วมกล่าวแสดงความยินดีในพิธีเปิดโรงงาน บริษัท โททาล คอร์เบียน พีแอลเอ (ประเทศไทย) จํากัด ซึ่งเป็นบริษัทที่ได้รับการส่งเสริมการลงทุนในการผลิตพลาสติกชีวภาพ (PLA Bioplastics) ทั้งนี้บริษัทเป็นผู้ผลิตพลาสติกชีวภาพรายใหญ่ของโลก โดยโรงงานที่ตั้งในประเทศไทย มีกําลังการผลิตใหญ่เป็นอันดับ 2 ของโลก ณ นิคมอุตสาหกรรมเอเชีย จังหวัดระยอง
รัฐบาลไทย-ข่าวทำเนียบรัฐบาล-ธ.กรุงไทยร่วมลงนาม MOU โครงการสินเชื่อประชารัฐกับ บสย.
วันศุกร์ที่ 22 มิถุนายน 2561
ธ.กรุงไทยร่วมลงนาม MOU โครงการสินเชื่อประชารัฐกับ บสย.
นายผยง ศรีวณิช กรรมการผู้จัดการใหญ่ธนาคารกรุงไทย และนางนิภารัตน์ พิสิฐพิทยเสรี รักษาการแทนผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ร่วมลงนามในบันทึกข้อตกลงความร่วมมือภายใต้โครงการสินเชื่อประชารัฐ
​นายผยง ศรีวณิช กรรมการผู้จัดการใหญ่ธนาคารกรุงไทย และนางนิภารัตน์ พิสิฐพิทยเสรี รักษาการแทนผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ร่วมลงนามในบันทึกข้อตกลงความร่วมมือภายใต้โครงการสินเชื่อประชารัฐ โดยมี นายวิสุทธิ์ ศรีสุพรรณ รัฐมนตรีช่วยว่าการกระทรวงการคลัง และนายสุรชัย ดนัยตั้งตระกูล ประธานกรรมการ บสย. ร่วมเป็นสักขีพยาน ณ โรงแรมเซ็นทารา แกรนด์ แอท เซ็นทรัลเวิลด์ เมื่อวันที่ 21 มิถุนายน 2561
โครงการสินเชื่อประชารัฐ ดําเนินการเพื่อสนับสนุนผู้ประกอบการธุรกิจ SME ให้สามารถเข้าถึงแหล่งเงินทุนดอกเบี้ยต่ํา สําหรับนําไปใช้หมุนเวียนในกิจการ เสริมศักยภาพธุรกิจให้สามารถแข่งขันได้อย่างแข็งแกร่ง โดยมี บสย. ค้ําประกัน ซึ่งธนาคารมีวงเงินสนับสนุนรวม 1 หมื่นล้านบาท ปัจจุบันธนาคารมีสินเชื่อในโครงการนี้ ได้แก่ สินเชื่อ Krungthai sSME ร้านค้าธงฟ้าประชารัฐ และสินเชื่อ Krungthai Mini Bus โดยเตรียมออกผลิตภัณฑ์ด้านสินเชื่อเพื่อช่วยเหลือผู้ประกอบการเพิ่มเติม
ผู้สนใจยื่นขอสินเชื่อได้ภายในวันที่ 31 ธันวาคม 2561 หรือจนกว่าวงเงินหมด สอบถามรายละเอียดเพิ่มเติมได้ที่ Krungthai Call Center 02-111-1111 หรือศูนย์ลูกค้าสัมพันธ์ บสย. 02-890-9999
ฝ่ายสื่อสารองค์กรและภาพลักษณ์
โทร. 0-2208-4178
รัฐบาลไทย-ข่าวทำเนียบรัฐบาล-รมว.ดิจิทัลฯ เยี่ยมชม ไลน์ ประเทศไทย พร้อมปาฐกถาพิเศษหัวข้อ “Digital Thailand”
วันศุกร์ที่ 9 มีนาคม 2561
รมว.ดิจิทัลฯ เยี่ยมชม ไลน์ ประเทศไทย พร้อมปาฐกถาพิเศษหัวข้อ “Digital Thailand”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เยี่ยมชมสํานักงานใหญ่ บริษัท ไลน์ คอมพานี (ประเทศไทย) จํากัด พร้อมปาฐกถาพิเศษหัวข้อ “Digital Thailand” ให้แก่คนวัยทํางานรุ่นใหม่ โดยได้กล่าวถึงแผนงานที่รัฐบาลพยายามผลักดันในปีนี้ ประกอบด้วย 1) Digital Infrastructure โครงสร้างพื้นฐาน ทั้งเน็ตประชารัฐ ซึ่งเป็นการขยายโครงข่ายอินเทอร์เน็ตความเร็วสูงเข้าถึงหมู่บ้านทั่วประเทศ และเครือข่ายเคเบิลใต้น้ํา โดยเมื่อโครงสร้างพื้นฐานเหล่านี้เกิดขึ้นแล้ว สิ่งที่จะตามมา คือ การใช้ประโยชน์จากเครือข่ายเพื่อยกระดับคุณภาพชีวิตของประชาชน ทั้งด้าน e-Commerce, e-Health และการเรียนรู้ 2) Government Big Data การผลักดันรัฐบาลอิเล็กทรอนิกส์ด้วย Big Data 3) Cyber Security ความมั่นคงปลอดภัยทางไซเบอร์ 4) Application and Development การพัฒนาเพื่อให้เกิดการใช้งานเทคโนโลยีดิจิทัล ได้แก่ IoT Institute, Digital Park, Smart Cities และ 5) Digital Manpower การพัฒนาทักษะด้านดิจิทัลให้แก่บุคลากรและประชาชนทุกระดับ ทั้งนี้ ภาครัฐกับบริษัท ไลน์ฯ ยังได้ทําความร่วมมือในการพัฒนาประเทศด้วยเทคโนโลยีดิจิทัล ภายใต้แผนการดําเนินงานต่างๆ อาทิ การพัฒนาทักษะด้านดิจิทัลให้แก่ประชาชน ผ่านโครงการ Coding Thailand การสนับสนุนเนื้อหาที่เป็นประโยชน์แก่สังคม (White Online Content) การช่วยเหลือให้ผู้ประกอบธุรกิจขนาดเล็ก (SME) สามารถใช้ประโยชน์จากเทคโนโลยีดิจิทัลในการทําธุรกิจ และการผลักดันระบบ Angel Funding รวมถึง Incubator เป็นต้น เมื่อวันที่ 8 มีนาคม 2561 ณ อาคารเกษร ทาวเวอร์ ถนนเพลินจิต เขตปทุมวัน กรุงเทพฯ
*******************
รัฐบาลไทย-ข่าวทำเนียบรัฐบาล-คปภ. คลอดประกันภัยโคนม สนองนโยบายภาครัฐขับเคลื่อนปฏิรูปการประกันภัยการเกษตรรองรับความเสี่ยงภัยการเลี้ยงปศุสัตว์
วันอังคารที่ 18 ธันวาคม 2561
คปภ. คลอดประกันภัยโคนม สนองนโยบายภาครัฐขับเคลื่อนปฏิรูปการประกันภัยการเกษตรรองรับความเสี่ยงภัยการเลี้ยงปศุสัตว์
ตามที่รัฐบาลได้ให้ความสําคัญกับนโยบายขับเคลื่อนการปฏิรูปการประกันภัยการเกษตร เพื่อนําระบบประกันภัยมาเป็นเครื่องมือในการบริหารความเสี่ยงที่อาจเกิดขึ้นสําหรับพืชผลทางการเกษตร ปศุสัตว์ และประมงให้กับเกษตรกร สร้างความมั่นคงในชีวิต ยกระดับรายได้ให้กับเกษตรกร
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า ตามที่รัฐบาลได้ให้ความสําคัญกับนโยบายขับเคลื่อนการปฏิรูปการประกันภัยการเกษตร เพื่อนําระบบประกันภัยมาเป็นเครื่องมือในการบริหารความเสี่ยงที่อาจเกิดขึ้นสําหรับพืชผลทางการเกษตร ปศุสัตว์ และประมงให้กับเกษตรกร สร้างความมั่นคงในชีวิต ยกระดับรายได้ให้กับเกษตรกร และลดความเหลื่อมล้ําทางด้านเศรษฐกิจของประชาชน
ทั้งนี้ เพื่อเป็นการขับเคลื่อนนโยบายรัฐบาล เลขาธิการ คปภ. ในฐานะนายทะเบียน ได้ให้ความเห็นชอบแบบและข้อความ กรมธรรม์ประกันภัยโคนม และอัตราเบี้ยประกันภัยแล้ว ตั้งแต่วันที่ 7 ธันวาคม 2561 และมีผลใช้บังคับจนถึงวันที่ 3 กุมภาพันธ์ 2565
โดยกรมธรรม์ประกันภัยโคนมเป็นความร่วมมือในการดําเนินการระหว่าง บริษัท ประกันภัยไทยวิวัฒน์ จํากัด (มหาชน) และ ธนาคารเพื่อการเกษตรและสหกรณ์การเกษตร (ธ.ก.ส.) ซึ่งให้ความคุ้มครองแก่เกษตรกรผู้เลี้ยงโคนม (ผู้เอาประกันภัย) ที่ได้รับความสูญเสียหรือเสียหายใน 4 กรณี โดยกรณีแรก คือ โคนมตายเนื่องจาก อุบัติเหตุ ไฟไหม้ ฟ้าผ่า น้ําท่วม ดินถล่ม พายุ แผ่นดินไหว จํานวนเงินเอาประกันภัยตั้งแต่ 16,500 - 18,000 บาท กรณีที่สองคือ โคนมตายเนื่องจากเจ็บป่วย จํานวนเงินเอาประกันภัยตั้งแต่ 16,500 - 18,000 บาท กรณีที่สามคือ ความสูญเสียที่เกิดจากการเจ็บป่วยของโคนมด้วยโรคปากและเท้าเปื่อย จนไม่สามารถให้น้ํานมได้ จํานวนเงินเอาประกันภัยตั้งแต่ 3,300 - 3,600 บาท และกรณีที่สี่คือ ความสูญเสียที่เกิดจากการเจ็บป่วยของโคนมด้วยโรคเต้านมอักเสบจนไม่สามารถให้น้ํานมได้ จํานวนเงินเอาประกันภัยตั้งแต่ 1,650 - 1,800 บาท
เลขาธิการ คปภ. กล่าวเพิ่มเติมว่า สําหรับกรณีที่สองถึงกรณีที่สี่ มีระยะเวลารอคอย 30 วัน นับจากวันที่กรมธรรม์ประกันภัยเริ่มมีผลบังคับ ซึ่งการจ่ายค่าสินไหมทดแทนจะจ่ายตามจํานวนที่ตกลงกันไว้ตามที่ระบุในกรมธรรม์ประกันภัยแบบต่อตัวต่อปี และเบี้ยประกันภัยอยู่ระหว่าง 600-1,257 บาท สําหรับโคนมที่เอาประกันภัย ต้องมีอายุตั้งแต่ 18 เดือน แต่ไม่เกิน 8 ปี และทุกตัวที่อยู่ในฟาร์มจะต้องมีสุขภาพสมบูรณ์ และมีใบรับรองสุขภาพจากสัตว์แพทย์ และเพื่อแบ่งเบาภาระของผู้เอาประกันกรมธรรม์ประกันภัยดังกล่าวนี้ยังสามารถแบ่งชําระเป็นรายงวดได้อีกด้วย
“สํานักงาน คปภ. พร้อมเดินหน้าขับเคลื่อนตามนโยบายรัฐบาลส่งเสริมการพัฒนาผลิตภัณฑ์ประกันภัยให้สอดคล้องกับสภาพความเสี่ยงภัยและความต้องการของประชาชนที่สามารถตอบสนองการดําเนินชีวิตของประชาชนผู้มีรายได้น้อยตลอดจนขยายช่องทางการเข้าถึงการประกันภัยกับประชาชนให้สามารถเข้าถึงได้ง่ายและสะดวก ซึ่งจะบูรณาการกับหน่วยงานที่เกี่ยวข้อง ทั้งภาครัฐและภาคเอกชน ควบคู่กับการสร้างความรู้เรื่องการประกันภัยในด้านการเกษตร เพื่อให้เกษตรกรไทยให้มีความรู้ความเข้าใจ และเล็งเห็นความสําคัญของการประกันภัยมากยิ่งขึ้น อันจะส่งผลให้เกิดความต่อเนื่องและยั่งยืนในการปฏิรูปนโยบายการประกันภัยพืชผลชนิดอื่นๆ นอกจากนี้ได้พัฒนาสื่อความรู้ในรูปแบบ Application เพื่อให้เกษตรกรสามารถเข้าถึงข้อมูลได้โดยง่ายและทั่วถึง” เลขาธิการ คปภ. กล่าวในตอนท้าย